Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: Az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a
Paragraph Index: 212

Az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a alapján az aláírásgyûjtõ ívek mintapéldányát az aláírásgyûjtés megkezdése elõtt – hitelesítés céljából – be kell nyújtani az Országos Választási Bizottsághoz. Az Országos Választási Bizottság megállapítja, hogy a kezdeményezés nem felel meg az Nsztv. 13. §-ában foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Az aláírásgyûjtõ ív mintapéldányán lévõ kérdés esetében nem állapítható meg pontosan, hogy a beadványozó mit ért a „állami és önkormányzati intézmények” kifejezés alatt. Érti-e ezalatt a központi kormányzatot és a helyi önkormányzatokat, vagy a költségvetési szerveket, ezen belül esetleg a központi, a társadalombiztosítási, a helyi önkormányzati, helyi kisebbségi, országos kisebbségi önkormányzati, köztestületi költségvetési szerveket, esetleg az állami vagyonnal gazdálkodó, azzal rendelkezõ szerveket. A kérdésbõl nem derül ki világosan, hogy mely személyi kört érinti, mit jelent az „alkalmazásában állók” kifejezés, vonatkozik-e ez a köztisztviselõkre vagy a közalkalmazottakra esetleg a munkavállalókra, vagy az egyéb más szerzõdéses jogviszonyban állókra is. Fentiek értelmében a népszavazási kezdeményezésben megjelölt kérdés a választópolgárok számára nem egyértelmûen megválaszolható, a kérdés megfogalmazása nem felel meg a tör vény ben foglalt követelményeknek, így az Országos Választási Bizottság az Nsztv. 10. § c) pontja értelmében az aláírásgyûjtõ ív mintapéldánya hitelesítésének megtagadásáról döntött. II. A határozat az Nsztv. 2. §-án, 10. § c) pontján és a 13. § (1) bekezdésén, a jogorvoslatról szóló tájékoztatás a Ve.

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes